**JELGAVAS VALSTSPILSĒTAS PAŠVALDĪBAS 2022. GADA 24. FEBRUĀRA**

**SAISTOŠO NOTEIKUMU NR.22-5**

**“PAR JELGAVAS VALSTSPILSĒTAS PAŠVALDĪBAS LĪDZFINANSĒJUMU DAUDZDZĪVOKĻU DZĪVOJAMĀM MĀJĀM PIESAISTĪTO ZEMESGABALU LABIEKĀRTOŠANAI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | Šobrīd kārtību, kādā Jelgavas valstspilsētas pašvaldība (turpmāk – pašvaldība) piešķir līdzfinansējumu dzīvojamai mājai piesaistītā zemesgabala labiekārtošanai, līdzfinansēšanas apmēru un piešķiršanas nosacījumus nosakaJelgavas pilsētas pašvaldības 2016. gada 18. februāra saistošie noteikumi Nr. 16-7 „Par Jelgavas pilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” (turpmāk –Saistošie noteikumi). Lai veicinātu daudzdzīvokļu dzīvojamām mājām piesaistīto zemesgabalu labiekārtošanu, tai skaitā slēgta tipa atkritumu konteineru novietņu izbūvi, samazinātu administratīvo slogu pieteikuma sagatavošanā pašvaldības līdzfinansējuma saņemšanai, kā arī, ievērojot būvniecību regulējošajos normatīvajos aktos noteikto, nepieciešams veikt grozījumus Saistošajos noteikumos. Ievērojot to, ka nepieciešamo grozījumu apjoms pārsniedz pusi no spēkā esošo Saistošo noteikumu normu apjoma un pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 140. un 186. punktu ir sagatavots jauns saistošo noteikumu „Par Jelgavas valstspilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” projekts (turpmāk – Noteikumi). |
| 2. Īss projekta satura izklāsts | Atšķirībā no spēkā esošajiem Saistošajiem noteikumiem, šajos Noteikumos:1. Skaidrots termins “slēgta tipa atkritumu konteineru novietne”, kas ir laukums ar segumu, uz kura novietota aizslēdzama būve ar nojumi atkritumu konteineru ievietošanai.2. Precizēta paziņojumā par pieteikumu iesniegšanu norādāmā informācija. Turpmāk paziņojumā tiks noradīts pieteikumu iesniegšanas datums, no kura iesniedzami pieteikumi un līdzfinansējuma apmērs.3.Noteikts, ka pieteikumu pašvaldības līdzfinansējuma saņemšanai var iesniegt pašvaldībai ne vēlāk kā līdz kārtējā gada 1. oktobrim.4. Izslēgtas normas, kuras nosaka nepieciešamību iesniegt šādus dokumentus:4.1. pilnvaru, ja pieteikumu iesniedzēja vārdā iesniedz juridiskas personas pilnvarota persona;4.2. labiekārtošanas darbu būvprojekta vai būvvaldē akceptēta paskaidrojuma raksta vai apliecinājuma kartes kopiju; Iesniedzējam informācija par labiekārtošanas darbu būvprojekta vai būvvaldē akceptēta paskaidrojuma raksta vai apliecinājuma kartes nosaukumu un būvniecības lietas numuru atbilstoši būvniecības informācijas sistēmas ierakstam būs jānorāda iesniegumā.4.3. līgumu vai tam pielīdzināmo dokumentu, kurā daudzdzīvokļu dzīvojamo māju dzīvokļu īpašnieku kopības vienojušās par piesaistīto zemesgabalu kopīgu labiekārtošanu, kā arī par labiekārtojuma kopīgu uzturēšanu un saglabāšanu, ja iesniedzējs ir divas vai vairāku daudzdzīvokļu dzīvojamo māju dzīvokļu īpašnieku kopības. Šajā gadījumā daudzdzīvokļu dzīvojamās mājas dzīvokļu īpašnieku kopības lēmumā (protokolā) jābūt izteiktai piekrišanai par piesaistīto zemesgabalu kopīgu labiekārtošanu, kā arī par labiekārtojuma kopīgu uzturēšanu un saglabāšanu, ja iesniedzējs ir divas vai vairāku daudzdzīvokļu dzīvojamo māju dzīvokļu īpašnieku kopības.5. Precizēta iesniegto pieteikumu vērtēšanas kārtība. Noteikts, ka komisija viena mēneša laikā izvērtē pieteikumu atbilstību noteikumos noteiktajām prasībām un pieņem lēmumu par pašvaldības līdzfinansējuma piešķiršanu vai pieteikuma noraidīšanu noteikumu 6.punktā noteikto labiekārtošanas darbu veikšanai. Gadījumos, kad, komisija konstatē, ka pieteikums neatbilst noteikumos noteiktajām prasībām vai pieprasītā pašvaldības līdzfinansējuma apmērs pārsniedz kopējo pašvaldības līdzfinansējuma apmēru vai tā atlikumu attiecīgajā kalendārajā gadā pašvaldības budžetā šim mērķim paredzētos finanšu līdzekļus, komisija noraida pieteikumu.6.Atcelta pašvaldības līdzfinansējuma saņemšana prioritārā secība. Turpmāk komisija izvērtēs iesniegtos pieteikumus to saņemšanas secībā.7.Paredzēts, ka Jelgavas valstspilsētas pašvaldības iestāde "Pilsētsaimniecība" pēc komisijas lēmumu pieņemšanas publicē informāciju par pieejamā pašvaldības līdzfinansējuma apmēru (atlikumu) tīmekļa vietnēs www.jelgava.lv un www.pilsetsaimnieciba.lv. 8.Noteikts, ka pārvaldniekam, organizējot iepirkuma procedūru vai tirgus izpēti par labiekārtošanas darbu veikšanu, komisijas sastāvā jāiekļauj pašvaldības un iesniedzēja pārstāvis.Noteikumi papildināti ar jaunu nodaļu “Lēmuma vai faktiskās rīcības apstrīdēšanas kārtība”. |
| 3.Informācija par plānoto projekta ietekmi uz pašvaldības budžetu | Pašvaldība katram kalendārajam gadam budžetā nosaka finanšu līdzekļus līdzfinansējuma piešķiršanai dzīvojamo māju piesaistīto zemesgabalu labiekārtošanai. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Pašvaldības domes izveidota komisija izvērtē pieteikumus par pašvaldības līdzfinansējuma piešķiršanu daudzdzīvokļu dzīvojamai mājai piesaistītā zemesgabala labiekārtošanai un pieņem lēmumu par pašvaldības līdzfinansējuma piešķiršanu vai pieteikuma noraidīšanu. Komisijas lēmumu vai faktisko rīcību var apstrīdēt Jelgavas valstspilsētas domē. |
| 6.Informācija par konsultācijām ar privātpersonām | Nav veiktas. |

Jelgavas valstspilsētas domes priekšsēdētājs A. Rāviņš